Victor Kugler

Victor Kugler (født 5. juni 1900 i Hohenelbe i Königgrätz-regionen i Böhmen i Østerrike-Ungarn, død 16. desember 1981 i Toronto i Canada) var ett av de menneskene som hjalp til med å skjule jøden Anne Frank og hennes familie og nære venner under den tyske okkupasjonen av Nederland.

Da Anne Franks dagbok ble utgitt etter hennes død i konsentrasjonsleiren Bergen-Belsen ble Kugler henvist til under navnet Mr. Kraler.

Liv og virke

Bakgrunn, emigrasjoner
Han meldte seg til den østerriksk-ungarske marine under den første verdenskrig med en gang han var ferdig med sin akademiske utdannelse. Han ble utskrevet fra militæret i 1918 etter å ha blitt skadet. Han flyttet deretter til Tyskland og arbeidet som elektriker, og i 1920 flyttet han videre til den nederlandske byen Utrecht for å jobbe for et firma som solgte pektin.

I Nederland
Han ble tildelt nederlandsk statsborgerskap i mai 1938. Han bodde sammen med sin kone Laura Maria Buntenbach-Kugler i byen Hilversum under den andre verdenskrig, som lå cirka seksten mil fra Amsterdam. 

Fra juli 1942 til august 1944 hjalp han sammen sine kolleger Miep Gies, Johannes Kleiman og Bep Voskuijl med å gjemme åtte personer som var på flukt fra nasjonalsosialistene, blant disse var Anne Frank. Kugler ble sammen med sine medsammensvorne arrestert av det tyske Gestapo den 4. august 1944, etter at en ukjent informant forrådte dem og tystet om deres motstandsarbeid til nasjonalsosialistene.

Kugler satt i forskjellige fengsler før han sammen med andre politiske fanger transportert til en konsentrasjonsleir i Amersfoort hvorfra han senere ble transportert videre til det nasjonalsosialistiske Tyskland. Han ble sammen med flere hundre andre fanger satt til tvangsarbeid, der han blant annet gravde anti-tank skyttergraver for tyskerne. Kugler ble sendt videre til andre fengsler og fangeleire. De ble utsatt for bombeangrep under forflytningen, og Kugler dro fordel av forvirringen som oppstod på grunn av dette og han unnslapp fangenskap. 

Han ble skjult av en bonde for et par dager, lånte en sykkel og kom seg tilbake til Hilversum, som han kom frem til i april 1945. Han gjemte seg der fram til frigjøringen av Nederland, den 5. mai 1945.

Etterkrigstiden
Hans kone, Laura Kugler, døde 6. desember 1952 og tre år senere giftet han seg med sin andre kone  Lucie van Langen. Ekteparet flyttet til Canada, hvor hans bror, søster og mor allerede bodde. Den 16. september 1958 opptrådte han som gjest på et TV-program der han fortalte om hans opplevelser under krigen. 

Han mottok flere tapperhetsmedaljer for sitt mot under krigen, da han skjulte jøder og andre motstandere av nasjonalsosialistene.

Litteratur 
 Rick Kardonne: Victor Kugler: The Man Who Hid Anne Frank, Gefen Publishing House 2008.
 Das Tagebuch der Anne Frank: The Revised Kritische Edition, Anne Frank, herausgegeben von David Barnouw und Gerrold van der Stroom, übersetzt von Arnold J. Pomerans, zusammengestellt von HJJ Hardy, zweite Auflage, Doubleday 2003.
 Anne Frank Remembered, Miep Gies, Alison Leslie Gold, Simon and Schuster 1988.
 Rosen aus der Erde: die Biographie von Anne Frank, Carol Ann Lee, Penguin 1999.
 Anne Frank: The Biography, Melissa Müller, Vorwort von Miep Gies, Bloomsbury 1999.
 Den Spuren von Anne Frank, Ernst Schnabel, Pan 1988.
 The Hidden Life of Otto Frank, Carol Ann Lee, Penguin 2002.
 The Last Secret of the Secret Annex: The Untold Story of Anne Frank, Her Silent Protector, and a Family Betrayal, Joop van Wijk-Voskuijl and Jeroen De Bruyn, Simon & Schuster, 2023.

Referanser 

Personer fra Okres Trutnov
Anne Franks dagbok
Elektrikere
Tsjekkere fra andre verdenskrig
Østerriksk-ungarere fra første verdenskrig
Fanger i tyske konsentrasjonsleire
Migranter til Canada
Rettskafne blant nasjonene